कुलदीप सिंह चांदपुरी

ब्रिगेडियर कुलदीप सिंह चाँदपुरी महावीर चक्र, विशिष्ट सेवा मेडल (जन्म 22 नवम्बर 1940 - 17 नवम्बर 2018) भारतीय सेना में एक सेवानिवृत्त अधिकारी थे। उन्होंने लोंगावाला के प्रसिद्ध युद्ध में भारतीय सेना का वीरता के साथ नेतृत्व किया जिसके लिए उन्हें महावीर चक्र से सम्मानित किया गया।

बाॅलिवुड की फिल्म 'बाॅर्डर' लोंगेवाला के युद्ध पर आधारित है। इसमें ब्रिगेडियर कुलदीप सिंह जी का किरदार सन्नी देओल ने निभाया था।

प्रारंभिक जीवन
कुलदीप सिंह का जन्म https://plus.google.com/111425517197051854238/posts/RWpJL3X46FY       अविभाजित भारत के पंजाब क्षेत्र में मांटगोमेरी में 22 नवंबर 1940 को एक परिवार में हुआ था। उसके बाद उनका परिवार तो उनके पैतृक गांव चांदपुर रुरकी चला आया जो बलचौर में है। वे एनसीसी के सक्रिय सदस्य थे और जब उन्होने 1962 में होशियारपुर गवर्नमेंट कॉलेज से स्नातक की उपाधि प्राप्त की तब एनसीसी की परीक्षा भी उत्तीर्ण की थी। कुलदीप सिंह भारतीय सेना में सेवा देने वाले अपने परिवार के तीसरी पीढ़ी के सैन्य अधिकार हैं। उनके दोनों चाचा भारतीय वायुसेना में पाइलॉट ऑफिसर थे। कुलदीप सिंह अपने माता-पिता की अकेली सन्तान हैं।

करियर
कुलदीप सिंह सन् 1962 में भारतीय सेना में भर्ती हुए थे। उन्होने ऑफिसर्स ट्रेनिंग एकेदमी, चेन्नै से कमीशन प्राप्त किया और पंजाब रेजिमेन्ट की २३वीं बटालियन में प्रविष्ट हुए। उन्होंने 1965 के युद्ध में भाग लिया जहाँ वे पश्चिमी सेक्टर में तैनात थे। युद्ध के उपरान्त उन्होने एक साल के लिए संयुक्त राष्ट्र के आपातकालीन बल को अपनी सेवाएँ दी और ( UNEF ) गाजा (मिस्र) में कार्यरत रहे।  दो बार वे महू (मध्य प्रदेश) के प्रतिष्ठित इन्फैंट्री स्कूल में इन्स्ट्रक्टर भी रहे।

 सन्दर्भ 

इन्हें भी देखें
लोंगेवाला का युद्ध

बाहरी कड़ियाँ
नहीं रहे 1971 युद्ध के हीरो ब्रिगेडियर चांदपुरी, वीरता के लिए महावीर चक्र से हुए थे सम्मानित 

श्रेणी:जीवित लोग
श्रेणी:1940 में जन्मे लोग
श्रेणी:भारतीय जनरल
श्रेणी:महावीर चक्र सम्मानित लोग
श्रेणी:पंजाबी लोग
श्रेणी:सिख योद्धा